
EXPUNEREA DE MOTIVE PRIVIND OPORTUNITATEA
PROIECTULUI DE HOTĂRÂRE

   Proiect de hotărâre privind prelungirea prin act adițional,  pe o perioadă de 3 ani a contractului de închiriere nr. 369/1998, încheiat cu Spitalul Clinic Județean de Urgență “PIUS BRÂNZEU” – Policlinica pentru Sportivi


	Spitalul Clinic Județean de Urgență “PIUS BRÂNZEU” – Policlinica pentru Sportivi are închiriat de la Primăria Municipiului Timișoara, spațiul cu altă destinație situat în Timișoara, str. Bela Bartok nr. 17, SAD 2/2, în suprafață de 315,88 m.p, în baza  contractului de închiriere nr. 369/1998, care  expiră la data de 21.12.2018.
	Prin adresa cu numărul CT2018-005605/05.11.2018,  Spitalul Clinic Județean de Urgență “PIUS BRÂNZEU” – Policlinica pentru Sportivi a solicitat prelungirea contractului de închiriere numărul 369/1998.
Spațiul cu altă destinație situat în Timișoara, str. Bela Bartok nr. 17, este  înscris în CF nr. 401483-C1-U3, nr. top 9654, în proprietatea Primăriei Municipiului Timișoara.
Pentru continuarea activității de către Spitalul Clinic Județean de Urgență “PIUS BRÂNZEU” – Policlinica pentru Sportivi este necesară prelungirea închirierii acestui spațiu. 
Comisia de Analiză a Spaţiilor cu Altă Destinaţie decât aceea de locuinţă situate în imobile proprietatea Primăriei Timişoara, precum şi în proprietatea Statului Român în administrarea Consiliului Local al Municipiului Timişoara, înfiinţată prin HCLMT nr. 12/26.06.2012 şi modificată prin HCLMT nr. 549/24.10.2018, in ședinta din data de 15.11.2018 a aprobat prelungirea contractului de închiriere nr. 369/1998 pe o perioadă de 3 ani.
Precizăm faptul că, pe toată perioada contractuală, începând din anul 1998, Spitalul Clinic Județean de Urgență “PIUS BRÂNZEU” – Policlinica pentru Sportivi, s-a comportat ca un bun chiriaș și nu a înregistrat obligații fiscale restante la bugetul local.
 	Apreciem faptul că,  Proiectului  de hotărâre privind prelungirea prin act adițional, pe o perioadă de 3 ani a contractului de închiriere nr. 369/1998, încheiat cu Spitalul Clinic Județean de Urgență “PIUS BRÂNZEU” – Policlinica pentru Sportivi, îndeplinește condițiile pentru a fi supus dezbaterii și aprobării în plenul Consiliului Local al Municipiului Timișoara .

